**সারা এলেন অলগুড** (২৯ নভেম্বর ১৮৭৯ - ১৩ সেপ্টেম্বর ১৯৫০) ছিলেন একজন আইরিশ-মার্কিন অভিনেত্রী। ইংহিনিড না হেইরিনে নাট্যকলা বিষয়ে অধ্যয়ন করার পর তিনি আইরিশ ন্যাশনাল থিয়েটার সোসাইটিতে যোগ দেন। ১৯০৪ সালে তিনি *স্প্রিডিং দ্য নিউজ* দিয়ে পরিচিতি অর্জন করেন এবং পরের বছর থেকে পূর্ণাঙ্গ অভিনেত্রী হিসেবে কাজ করতে থাকেন। ১৯১৫ সালে তিনি *পেগ ও মাই হার্ট* নাটকের প্রধান অভিনেত্রী হিসেবে অস্ট্রেলিয়া ও নিউজিল্যান্ড সফরে যান। এই সফরে তিনি এই নাটকের প্রধান অভিনেতা জেরাল্ড হেনসনকে বিয়ে করেন এবং দুই বছর পর তাদের এক কন্যা সন্তান জন্ম নেয়। ১৯১৮ সালে তার কন্যা ও স্বামী মারা যায়। তিনি *হাউ গ্রিন ওয়াজ মাই ভ্যালি* (১৯৪১) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি ১৯৪০ সালে হলিউডে আসেন এবং ১৯৪৫ সালে মার্কিন নাগরিকত্ব অর্জন করেন।

প্রারম্ভিক জীবন
---------------

অলগুড ১৮৭৯ সালের ২৯শে নভেম্বর আয়ারল্যান্ডের ডাবলিনের ৪৫ মিডল অ্যাবি স্ট্রিটে জন্মগ্রহণ করেন। তার পিতা জর্জ অলগুড ছাপখানায় মুদ্রাক্ষর সাজানোর কাজ করতেন এবং মাতা মার্গারেট (বিবাহপূর্ব হ্যারল্ড) অলগুড। তার পিতা প্রটেস্ট্যান্ট ও মাতা ক্যাথলিক ছিলেন। তার বোন অভিনেত্রী মেয়ার ওনিল, পরবর্তীকালে তাদের সম্পর্কে বিচ্ছেদ দেখা যায়। তার ভাই টম রোমান ক্যাথলিক যাজক ছিলেন।

কর্মজীবন
--------

### চলচ্চিত্র জীবন

অলগুডকে অ্যালফ্রেড হিচককের শুরুর দিকের চলচ্চিত্রগুলোতে দেখা যেত, সেগুলোর মধ্যে ছিল *ব্ল্যাকমেইল* (১৯২৯), *জুনো অ্যান দ্য পেকক* (১৯৩০), ও *স্যাবোটেজ* (১৯৩৬)। এছাড়া তিনি *স্টর্ম ইন আ টিকাপ* (১৯৩৭) চলচ্চিত্রে গুরুত্বপূর্ণ চরিত্রে অভিনয় করেন।

তিনি ১৯৪০ সালে হলিউডে অভিনয় জীবন শুরু করার জন্য হলিউডে স্থায়ীভাবে বসবাস শুরু করেন। তিনি *হাউ গ্রিন ওয়াজ মাই ভ্যালি* (১৯৪১) চলচ্চিত্রে বেথ মরগান চরিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। এই দশকে তার অন্যান্য উল্লেখযোগ্য চলচ্চিত্র হল *ডক্টর জেকিল অ্যান্ড মিস্টার হাইড* (১৯৪১), *ইট হ্যাপেন্ড ইন ফ্ল্যাটবুশ* (১৯৪২), *জেন আয়ার* (১৯৪৩), *দ্য লজার* (১৯৪৪), *দ্য কিজ অব দ্য কিংডম* (১৯৪৪), *দ্য স্পাইরাল স্টেয়ারকেস* (১৯৪৬), *দ্য ফ্যাবুলাস ডোরসিজ* (১৯৪৭) ও *ডজন* (১৯৫০)।

তথ্যসূত্র
---------

1. ↑  "General Registrar's Office"। *আইরিশ জিনিওলজি.ie*। সংগ্রহের তারিখ ২৯ জুলাই ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Who Was Who in the Theatre: 1912-1976 volume 1 A-C page 36; compiled from editions originally published annually by John Parker, this 1976 version by Gale Research Company
3. ↑  বয়লান, হেনরি (১৯৯৮)। *A dictionary of Irish biography* (৩য় সংস্করণ)। ডাবলিন: গিল অ্যান্ড ম্যাকমিলান। আইএসবিএন 0717125076। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  ই এইচ মিখাইল, সম্পাদক (১৯৮৮)। *The Abbey Theater: interviews and recollections*। বার্নস অ্যান্ড নোবেল। আইএসবিএন 0-389-20616-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  হান্ট, হিউ (১৯৭৯)। *The Abbey, Ireland's National Theatre, 1904-1978*। কলাম্বিয়া ইউনিভার্সিটি প্রেস। আইএসবিএন 9780231049061। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  "The 14th Academy Awards (1942) Nominees and Winners" (ইংরেজি ভাষায়)। অস্কার। সংগ্রহের তারিখ ২৯ জুলাই ২০২০।

বহিঃসংযোগ
---------


উইকিমিডিয়া কমন্সে **সারা অলগুড** সংক্রান্ত মিডিয়া রয়েছে।

* ইন্টারনেট ব্রডওয়ে ডেটাবেজে সারা অলগুড উইকিউপাত্তে এটি সম্পাদনা করুন (ইংরেজি)
* ইন্টারনেট মুভি ডেটাবেজে সারা অলগুড উইকিউপাত্তে এটি সম্পাদনা করুন (ইংরেজি)
* ফাইন্ড এ গ্রেইভে সারা অলগুড উইকিউপাত্তে এটি সম্পাদনা করুন (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* স্পেন
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* চেক প্রজাতন্ত্র

 |
| জীবনীমূলক অভিধান | 
* আয়ারল্যান্ড
* জার্মানি

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* সোশ্যাল নেটওয়ার্ক অ্যান্ড আর্কাইভাল কনটেক্সট
* ট্রোভ (অস্ট্রেলিয়া)
	+ ১

 |